রবীন্দ্রনাথের উপন্যাসগুলি বাঙালি পাঠকসমাজে জনপ্রিয়তা পেলেও বহির্বঙ্গে এগুলি খুব একটা পরিচিতি পায়নি
পরবর্তীকালে সত্যজিৎ রায় ঘরে বাইরে চলচ্চিত্রায়ণের মাধ্যমে উপন্যাসটিকে পাশ্চাত্য বিদ্বজ্জন সমাজে তুলে ধরেন
রবীন্দ্রউপন্যাসের আরও দুটি বহুপ্রশংসিত চলচ্চিত্রায়ণ হল ঋতুপর্ণ ঘোষ পরিচালিত চোখের বালি ও সুমন মুখোপাধ্যায় পরিচালিত চতুরঙ্গ
তাঁর কাব্য কখনও রক্ষণশীল ধ্রুপদি শৈলীতে কখনও হাস্যোজ্জ্বল লঘুতায় কখনও বা দার্শনিক গাম্ভীরে আবার কখনও বা আনন্দের উচ্ছ্বাসে মুখরিত
এই কাব্যগুলির উৎস পঞ্চদশ ও ষোড়শ শতকে রচিত বৈষ্ণব কবিদের পদাবলি সাহিত্য
রবীন্দ্রনাথের কাব্যে গভীর প্রভাব বিস্তার করেন উপনিষদ রচয়িতা ঋষিকবিগণ
এঁদের মধ্যে সর্বাপেক্ষা উল্লেখযোগ্য হলেন ব্যাস
এছাড়াও অতিন্দ্রীয়বাদী সুফি সন্ত কবীর ও ভক্তিবাদী কবি রামপ্রসাদের প্রভাবও তাঁর কাব্যে লক্ষিত হয়
তবে রবীন্দ্রনাথের কবিতা সৃষ্টিশীলতা ও সৌকর্যের সর্বোচ্চ চূড়ায় উপনীত হয় গ্রামীণ বাংলার লোকসঙ্গীতের সঙ্গে তাঁর পরিচিতি লাভের পরই
এই সময় লালন শাহ সহ বাংলার বিশিষ্ট বাউল সংগীতস্রষ্টাদের সান্নিধ্যে আসেন কবি
বাউল সংগীতকে পুনরাবিষ্কার করে জনপ্রিয় করে তুলতে রবীন্দ্রনাথ বিশেষ ভূমিকা নেন
এই সব বাউল গান উনিশ শতকের কর্তাভজাদের গানের মতো অন্তর্নিহিত দৈবসত্ত্বার অনুসন্ধান ও ধর্মীয় ও সামাজিক গোঁড়ামির বিরুদ্ধে বিদ্রোহের কথা ছিল
শিলাইদহে অবস্থানকালে তাঁর গীতিকবিতার জন্য একটি শব্দবন্ধ তিনি গ্রহণ করেন বাউল পদাবলি থেকে মনের মানুষ
ধ্যান করেন তাঁর জীবন দেবতার
প্রকৃতি ও মানবচরিত্রের আবেগময় নাটকীয়তার মধ্য দিয়ে এই যোগসূত্রটি পরমসত্ত্বার সঙ্গে মিলিত হয়েছে
ভানুসিংহের নামাঙ্কিত কবিতাগুলিতেও কবি এই শৈলীর ব্যবহার ঘটান
রাধা ও কৃষ্ণের প্রণয়লীলাকে উপজীব্য করে লেখা এই কবিতাগুলি পরবর্তী সত্তর বছরে বারংবার সংশোধন করেছিলেন কবি
এর দশকে একাধিক পরীক্ষামূলক রচনায় তিনি বাংলা সাহিত্যে সদ্য আগত আধুনিকতা ও বাস্তবতাকে স্বাগত জানিয়েছিলেন
রবীন্দ্রনাথের পরবর্তী জীবনে রচিত আফ্রিকা ও ক্যামেলিয়া এই রকমই দুটি পরিচিত কবিতা
প্রথম দিকে সাধু ভাষায় কবিতা রচনা করলেও পরবর্তীকালে কবিতার ভাষা হিসেবে বেছে নেনে মান্য চলিত বাংলাকে
তাঁর অন্যান্য প্রসিদ্ধ কাব্যগ্রন্থগুলি হল মানসী সোনার তরী বলাকা ও পূরবী ইত্যাদি
সোনার তরী কবিতাটিতে কবি জীবন ও তার কীর্তির ক্ষণস্থায়ী অস্তিত্বের কথা বলেছেন
এই কবিতার শেষ পংক্তিদুটি অবিস্মরণীয় শূন্য নদীর তীরে রহিনু পড়ি যাহা ছিল নিয়ে গেল সোনার তরী
সারা বিশ্বে রবীন্দ্রনাথের সর্বাপেক্ষা সুপরিচিত গ্রন্থটি হল গীতাঞ্জলি
এই কাব্যগ্রন্থটির জন্যই তিনি নোবেল পুরস্কার লাভ করেছিলেন
নিচে গীতাঞ্জলি কাব্যের সংখ্যক গানটি উদ্ধৃত হল এই কবিতাটির ইংরেজি অনুবাদ করেন রবীন্দ্রনাথই ese সোনার তরী কাব্যগ্রন্থের প্রকাশকাল খ্রিষ্টাব্দ বঙ্গাব্দ
কাব্যগ্রন্থটি কবি দেবেন্দ্রনাথ সেনের প্রতি উৎসর্গিত
রবীন্দ্রজীবনকথা পৃ এই কাব্যের অনেকগুলি কবিতার সঙ্গে পদ্মাপাড়ের পল্লিপ্রকৃতির গভীর যোগ বিদ্যমান
সমগ্র গ্রন্থটি বাংলা কাব্যের অন্যতম শ্রেষ্ঠ রোম্যান্টিক কাব্য সংকলন
রবীন্দ্রনাথের নিজের ভাষায় আমার বুদ্ধি এবং কল্পনা এবং ইচ্ছাকে উন্মুখ করে তুলেছিল এই সময়কার প্রবর্তনা বিশ্বপ্রকৃতি এবং মানবলোকের মধ্যে নিত্য সচল অভিজ্ঞতার প্রবর্তনা
এই সময়কার কাব্যের ফসল ভরা হয়েছিল সোনার তরীতে
বাংলা সাহিত্যসঙ্গী পৃ সোনার তরী কাব্যের নামকবিতা কবিতাটিতে কবি জীবন ও তার কীর্তির ক্ষণস্থায়ী অস্তিত্বের কথা বলেছেন
এই কবিতার শেষ পংক্তিদুটি অবিস্মরণীয় শূন্য নদীর তীরে রহিনু পড়ি যাহা ছিল নিয়ে গেল সোনার তরী
এই কাব্যের কয়েকটি উল্লেখযোগ্য কবিতা হল সোনার তরী বিম্ববতী সুপ্তোত্থিতা বর্ষাযাপন হিং টিং ছট বৈষ্ণবকবিতা দুই পাখি যেতে নাহি দিব বসুন্ধরা নিরুদ্দেশ যাত্রা ইত্যাদি
গ্রন্থটি কবি উৎসর্গ করেছিলেন উইলিয়াম পিয়রসনকে
সালে কবির কাব্যগ্রন্থ নামক কাব্যসংকলনেও এটি অন্তর্ভুক্ত হয়
রবীন্দ্রজীবনকথা পৃ এটি রবীন্দ্রনাথের অন্যতম শ্রেষ্ঠ কাব্যগ্রন্থ
এই কাব্যগ্রন্থে দেখা যায় পূর্ববর্তী গীতাঞ্জলিপর্বের ঈশ্বরানুভূতি ও অতীন্দ্রিয় চেতনা থেকে মুক্ত হয়ে কবি একটি স্বতন্ত্র জগৎ সৃষ্টি করেছেন
যৌবনের জয়গান চলমান বিশ্বের অনিঃশেষ যাত্রা ভাষার বর্ণাঢ্য উজ্জ্বলতা ও ছন্দের অপ্রতিহত প্রবাহ বলাকার বৈশিষ্ট্য
বাংলা সাহিত্যসঙ্গী পৃ এই কাব্যগ্রন্থের উল্লেখযোগ্য কবিতাগুলি হল সবুজের অভিযান শঙ্খ ছবি শাজাহান বলাকা ইত্যাদি
মলিন ধূলা লাগিবে কেন পায় ধরণীমাঝে চরণফেলা মাত্র তোমরা শুধু বেতন লহ বাঁটি রাজার কাজে কিছুই নাহি দৃষ্টি
আমার মাটি লাগায় মোরে মাটি রাজ্যে মোর একি এ অনাসৃষ্টি শীঘ্র এর করিবে প্রতিকার নহিলে কারো রক্ষা নাহি আর
শুনিয়া গোবু ভাবিয়া হল খুন দারুণ ত্রাসে ঘর্ম বহে গাত্রে
পণ্ডিতের হইল মুখ চুন পাত্রদের নিদ্রা নাহি রাত্রে
রান্নাঘরে নাহিকো চড়ে হাঁড়ি কান্নাকাটি পড়িল বাড়িমধ্যে অশ্রুজলে ভাসায়ে পাকা দাড়ি কহিলা গোবু হবুর পাদপদ্মে যদি না ধুলা লাগিবে তব পায়ে পায়ের ধুলা পাইব কী উপায়ে শুনিয়া রাজা ভাবিল দুলি দুলি কহিল শেষে কথাটা বটে সত্য কিন্তু আগে বিদায় করো ধুলি ভাবিয়ো পরে পদধুলির তত্ত্ব
ধুলাঅভাবে না পেলে পদধুলা তোমরা সবে মাহিনা খাও মিথ্যে কেন বা তবে পুষিনু এতগুলা উপাধিধরা বৈজ্ঞানিক ভৃত্যে আগের কাজ আগে তো তুমি সারো পরের কথা ভাবিয়ো পরে আরো
আঁধার দেখে রাজার কথা শুনি যতনভরে আনিল তবে মন্ত্রী যেখানে যত আছিল জ্ঞানীগুণী দেশে বিদেশে যতেক ছিল যন্ত্রী
বসিল সবে চশমা চোখে আঁটি ফুরায়ে গেল উনিশ পিপে নস্য
অনেক ভেবে কহিল গেলে মাটি ধরায় তবে কোথায় হবে শস্য কহিল রাজা তাই যদি না হবে পণ্ডিতেরা রয়েছ কেন তবে সকলে মিলি যুক্তি করি শেষে কিনিল ঝাঁটা সাড়ে সতেরো লক্ষ ঝাঁটের চোটে পথের ধুলা এসে ভরিয়ে দিল রাজার মুখ বক্ষ
ধুলায় কেহ মেলিতে নারে চোখ ধুলার মেঘে পড়িল ঢাকা সূর্য
ধুলার বেগে কাশিয়া মরে লোক ধুলার মাঝে নগর হল উহ্য
কহিল রাজা করিতে ধুলা দূর জগৎ হল ধুলায় ভরপুর তখন বেগে ছুটিল ঝাঁকে ঝাঁক মশক কাঁখে একুশ লাখ ভিস্তি
পুকুরে বিলে রহিল শুধু পাঁক নদীর জলে নাহিক চলে কিস্তি
জলের জীব মরিল জল বিনা ডাঙার প্রাণী সাঁতার করে চেষ্টা পাঁকের তলে মজিল বেচাকিনা সর্দিজ্বরে উজাড় হল দেশটা
কহিল রাজা এমনি সব গাধা ধুলারে মারি করিয়া দিল কাদা আবার সবে ডাকিল পরামর্শে বসিল পুন যতেক গুণবন্ত ঘুরিয়া মাথা হেরিল চোখে সর্ষে ধুলার হায় নাহিক পায় অন্ত
কহিল মহী মাদুর দিয়ে ঢাকো ফরাশ পাতি করিব ধুলা বন্ধ
কহিল কেহ রাজারে ঘরে রাখো কোথাও যেন থাকে না কোনো রন্ধ্র
ধুলার মাঝে না যদি দেন পা তা হলে পায়ে ধুলা তো লাগে না
কহিল রাজা সে কথা বড়ো খাঁটি কিন্তু মোর হতেছে মনে সন্ধ মাটির ভয়ে রাজ্য হবে মাটি দিবসরাতি রহিলে আমি বন্ধ
কহিল সবে চামারে তবে ডাকি চর্ম দিয়া মুড়িয়া দাও পৃথ্বী
ধূলির মহী ঝুলির মাঝে ঢাকি মহীপতির রহিবে মহাকীর্তি
কহিল সবে হবে সে অবহেলে যোগ্যমতো চামার যদি মেলে
রাজার চর ধাইল হেথা হোথা ছুটিল সবে ছাড়িয়া সব কর্ম
যোগ্যমতো চামার নাহি কোথা না মিলে তত উচিতমতো চর্ম
তখন ধীরে চামারকুলপতি কহিল এসে ঈষৎ হেসে বৃদ্ধ বলিতে পারি করিলে অনুমতি সহজে যাহে মানস হবে সিদ্ধ
নিজের দুটি চরণ ঢাকো তবে ধরণী আর ঢাকিতে নাহি হবে
কহিল রাজা এত কি হবে সিধে ভাবিয়া মল সকল দেশশুদ্ধ মন্ত্রী কহে বেটারে শূল বিঁধে কারার মাঝে করিয়া রাখো রুদ্ধ
রাজার পদ চর্মআবরণে ঢাকিল বুড়া বসিয়া পদোপান্তে
মন্ত্রী কহে আমারো ছিল মনে কেমনে বেটা পেরেছে সেটা জানতে
সেদিন হতে চলিল জুতা পরা বাঁচিল গোবু রক্ষা পেল ধরা
রবীন্দ্রনাথের জীবনের সাধনা পর্বটি ছিল সর্বাপেক্ষা সৃষ্টিশীল পর্যায়
তাঁর গল্পগুচ্ছ গল্পসংকলনের প্রথম তিন খণ্ডের চুরাশিটির গল্পের অর্ধেকই রচিত হয় এই সময়কালের মধ্যে
এইসব গল্পে পারিপার্শ্বিক ঘটনাবলির প্রতি রবীন্দ্রনাথের দৃষ্টিভঙ্গির প্রতিফলন ঘটেছে
আধুনিক ধ্যানধারণা সম্পর্কে মতামত প্রকাশ করেছেন তিনি
আবার কখনও মনস্তাত্ত্বিক দ্বন্দ্বের বৌদ্ধিক বিশ্লেষণকে করে তুলেছেন গল্পের মূল উপজীব্য
সাধনা পর্বে রচিত প্রথম দিককার গল্পগুলিকে রবীন্দ্রনাথ মনে করতেন এক স্বতঃস্ফূর্ত জীবনীশক্তির বহিঃপ্রকাশ
পতিসর সাজাদপুর ও শিলাইদহ সহ পারিবারিক জমিদারির বিভিন্ন অংশে ঘুরে সাধারণ গ্রামবাসীদের সঙ্গে মেলামেশা করে তাদের জীবন থেকেই এই সব গল্পের উপাদান সংগ্রহ করেন রবীন্দ্রনাথ
সমকালীন ভারতের দরিদ্র জনগণের জীবনের প্রতি এক গভীর অন্তদৃষ্টি এই সব গল্পে নিহিত হয়ে আছে
আর তাই গল্পগুলি ভারতীয় সাহিত্যে একক স্থানের অধিকারী
কাবুলিওয়ালা এক শহুরে লেখকের দৃষ্টিকোণ থেকে দেখা এক কাবুলি মেওয়াওয়ালার গল্প
এই গল্পের একস্থানে ফুটে উঠেছে ভারতের বদ্ধ নগরজীবন থেকে ছুটি নিয়ে সুদূর বনপর্বতে মুক্ত স্বাধীন জীবনযাপনের এক আকুল আকাঙ্ক্ষা এখন শুভ্র শরৎকাল
প্রাচীনকালে এই সময়ে রাজারা দিগ্বিজয়ে বাহির হইতেন
আমি কলিকাতা ছাড়িয়া কখনো কোথাও যাই নাই কিন্তু সেই জন্যই আমার মনটা পৃথিবীময় ঘুরিয়া বেড়ায়
আমি যেন আমার ঘরের কোণে চিরপ্রবাসী বাহিরের পৃথিবীর জন্য আমার সর্বদা মন কেমন করে
একটা বিদেশের নাম শুনিলেই অমনি আমার চিত্ত ছুটিয়া যায় তেমনি বিদেশী লোক দেখিলেই অমনি নদী পর্বত অরণ্যের মধ্যে একটা কুটিরের দৃশ্য মনে উদয় হয় এবং একটা উল্লাসপূর্ণ স্বাধীন জীবনযাত্রার কথা কল্পনায় জাগিয়া ওঠে
গল্পগুচ্ছ সংকলনের অন্য গল্পগুলির অনেকগুলিই রচিত হয়েছিল রবীন্দ্রজীবনের সবুজ পত্র পর্বে প্রমথ চৌধুরী সম্পাদিত পত্রিকার নামানুসারে
রবীন্দ্রনাথের গল্পগুচ্ছ বাংলা কথাসাহিত্যের এক অন্যতম জনপ্রিয় গ্রন্থ
এই গ্রন্থের একাধিক গল্প অবলম্বনে নির্মিত হয়েছে চলচ্চিত্র ও নাটক